	Euroopa Parlament
2024-2029
	[image: EP logo RGB_Mute]



<Commission>{LIBE}Kodanikuvabaduste, justiits- ja siseasjade komisjon</Commission>

<RefProc>2024/0051</RefProc><RefTypeProc>(NLE)</RefTypeProc>
<Date>{14/01/2025}14.1.2025</Date>
<RefProcLect>***</RefProcLect>
<TitreType>SOOVITUSE PROJEKT</TitreType>
<Titre>mis käsitleb nõukogu otsuse eelnõu Kanada ja Euroopa Liidu vahelise broneeringuinfo edastamise ja töötlemise lepingu liidu nimel sõlmimise kohta</Titre>
<DocRef>(08897/2024 – C10‑0125/2024 – 2024/0051(NLE))</DocRef>
<Commission>{LIBE}Kodanikuvabaduste, justiits- ja siseasjade komisjon</Commission>
Raportöör: <Depute>Nikola Minchev</Depute>


PR_NLE-AP_Agreement


	Kasutatud tähised

		*	nõuandemenetlus
	***	nõusolekumenetlus
	***I	seadusandlik tavamenetlus (esimene lugemine)
	***II	seadusandlik tavamenetlus (teine lugemine)
	***III	seadusandlik tavamenetlus (kolmas lugemine)

(Märgitud menetlus põhineb õigusakti eelnõus esitatud õiguslikul alusel.)






SISUKORD
lk
EUROOPA PARLAMENDI SEADUSANDLIKU RESOLUTSIOONI PROJEKT	4
SELETUSKIRI	5

[bookmark: _Toc188449008]
EUROOPA PARLAMENDI SEADUSANDLIKU RESOLUTSIOONI PROJEKT
mis käsitleb nõukogu otsuse eelnõu Kanada ja Euroopa Liidu vahelise broneeringuinfo edastamise ja töötlemise lepingu liidu nimel sõlmimise kohta
(08897/2024 – C10‑0125/2024 – 2024/0051(NLE))
(Nõusolek)
Euroopa Parlament,
–	võttes arvesse nõukogu otsuse eelnõu (08897/2024),
–	võttes arvesse Kanada ja Euroopa Liidu vahelise lepingu eelnõu, mis käsitleb broneeringuinfo edastamist ja töötlemist (08896/2024),
–	võttes arvesse nõusoleku taotlust, mille nõukogu esitas vastavalt Euroopa Liidu toimimise lepingu artikli 16 lõikele 2, artikli 87 lõike 2 punktile a ning artikli 218 lõike 6 teise lõigu punkti a alapunktile v (C10-0125/2024),
–	võttes arvesse kodukorra artikli 107 lõikeid 1 ja 4 ning artikli 117 lõiget 7,
–	võttes arvesse kodanikuvabaduste, justiits- ja siseasjade komisjoni soovitust (A10‑0000/2025),
1.	annab nõusoleku lepingu sõlmimiseks;
2.	teeb presidendile ülesandeks edastada Euroopa Parlamendi seisukoht nõukogule, komisjonile, liikmesriikide valitsustele ja parlamentidele ning Kanada valitsusele ja parlamendile.

a. Taustteave
Nõusolekumenetlus käsitleb nõukogu otsuse eelnõu Kanada ja Euroopa Liidu vahelise broneeringuinfo edastamise ja töötlemise lepingu liidu nimel sõlmimise kohta. 
Euroopa Parlament palus Euroopa Liidu Kohtu arvamust eelmise, 2014. aastal Kanadaga sõlmitud broneeringuinfo lepingu kohta seoses selle vastavusega ELi aluslepingutele ja Euroopa Liidu põhiõiguste hartale. Euroopa Liidu Kohus esitas 26. juulil 2017 arvamuse 1/15, milles ta leidis, et Kanada ja ELi vahelist kavandatavat broneeringuinfo lepingut ei saa sellises vormis sõlmida, sest selle mitu sätet on vastuolus ELi tunnustatud põhiõigustega. Pärast kõnealuse arvamuse avaldamist on EL ja Kanada uuesti alustanud läbirääkimisi, et allkirjastada selline uus leping, mis on kooskõlas kohtu nõuetega.
Läbirääkimised lepingu selle versiooni üle algasid 2018. aastal ning pärast läbirääkimiste lõpuleviimist 2023. aastal edastati eelnõu lõplik tekst nõukogule ja Euroopa Parlamendile. Euroopa Komisjon esitas 4. märtsil 2024 kaks nõukogu otsuse ettepanekut Kanada ja Euroopa Liidu vahelise broneeringuinfo edastamist ja töötlemist käsitleva lepingu Euroopa Liidu nimel allkirjastamise ja sõlmimise kohta.
Euroopa Andmekaitseinspektoriga konsulteeriti ja ta esitas 29. aprillil 2024 arvamuse 15/2024, milles ta jõudis kooskõlas Euroopa Liidu Kohtu arvamusega 1/15 järeldusele, et lepingu eelnõu sisaldab põhiõiguste hartaga kooskõla tagamiseks vajalikke kaitsemeetmeid. Arvamus sisaldas ka mitmeid soovitusi käesoleva lepingu rakendamise kohta. 
b. Raportööri seisukoht
[bookmark: _GoBack]Raportöör on seisukohal, et rahvusvahelise lepingu sõlmimine, millega luuakse selge õigusraamistik broneeringuinfo vahetamiseks Kanadaga, on oluline samm edasi ELi jõupingutustes raskete kuritegude ja terrorismi ennetamisel, avastamisel, uurimisel ja nende eest vastutusele võtmisel. 
Raportöör soovib samuti positiivselt tunnustada olulist tööd, mida on varem teinud Euroopa Parlament, sealhulgas selle menetluse endine raportöör Sophie In ‘t Veld, tagamaks, et käesolevas lepingus järgitakse ELi standardeid aluslepingute, ELi põhiõiguste harta ja Euroopa Kohtu hiljutiste otsuste järgimisel.
Europoli viimaste aruannete[footnoteRef:1] kohaselt pandi ainuüksi 2023. aastal ELi liikmesriikides toime kokku 120 terrorirünnakut, mis näitab terrorismi ulatust ELis praegu ja vajadust tagada, et selle nuhtluse vastu võitlemise eest vastutavad ametiasutused oleksid varustatud kõigi olemasolevate vahenditega selliste rünnakute ärahoidmiseks. Asutused võivad saada broneeringuinfo kogumise ja analüüsiga olulisi üksikasju, mis võimaldavad neil avastada kahtlasi reisiharjumusi, tuvastada kurjategijate ja terroristide kaasosalisi ning toetada ebaseadusliku tegevuse juhtumite uurimist ja nende eest vastutusele võtmist. Raportöör on veendunud vajaduses luua võimalused rahvusvaheliseks politsei- ja õigusalaseks koostööks, seda eelkõige Kanada puhul, kes on ELi usaldusväärne rahvusvaheline partner. [1:  Europoli 2024. aasta aruanne terrorismi olukorra ja suundumuse kohta ELis.] 

Tunnistades, et broneeringuinfo töötlemine kujutab endast sekkumist reisijate eraelu puutumatusesse ja andmeõigustesse, on raportöör seisukohal, et selline õiguskaitseasutuste piiratud ja rangelt reguleeritud sekkumine on vajalik ja proportsionaalne, võttes arvesse olulist rolli, mis broneeringuinfo rahvusvahelisel vahetamisel ja analüüsimisel võib olla raske rahvusvahelise kuritegevuse ja terrorismi vastases võitluses. 
Võttes arvesse Euroopa Andmekaitseinspektori positiivset arvamust ja Euroopa Kohtu 2022. aasta otsust, millega kinnitati broneeringuinfo töötlemist käsitlev liidu õigusraamistik, on raportöör veendunud käesoleva lepingu eesmärkides ja selles sisalduvates tagatistes. Eelkõige on raportöör rahul, et leping sisaldab kaitsemeetmeid, mis on seotud mittediskrimineerimise, andmete säilitamise ja turvalisuse, järelevalve, läbipaistvuse ja reisijate teavitamise, broneeringuinfole üksikisiku juurdepääsu ja selle parandamise ning haldus- ja õiguskaitsevahenditega. 
Raportöör rõhutab, et ta loodab, et käesolevat lepingut kohaldatakse ranges kooskõlas nimetatud kaitsemeetmete, Euroopa Liidu Kohtu praktika ja Euroopa Andmekaitseinspektori soovitustega. Seetõttu tuletab raportöör komisjonile meelde, et ta pööraks lepingus ette nähtud läbivaatamiste käigus erilist tähelepanu nendele aspektidele ja andmesubjektide õiguste kasutamisele. 
Kokkuvõttes leiab raportöör, et kõnealuse lepingu sõlmimine on positiivne areng võitluses raskete kuritegude ja terrorismi vastu, säilitades samal ajal vajalikud piirangud ja kaitsemeetmed, et tagada reisijate põhiõiguste austamine. 
Eelnimetatut silmas pidades soovitab raportöör parlamendil nõukogu otsuse eelnõu heaks kiita.

